Final Fantasy VII

(Tulisan Jawi: فاينل فانتاسي 7) adalah sebuah permainan video berperanan yang dikeluarkan oleh Square Co., Ltd. (sekarang Square Enix) pada tahun 1997 dan disutradari oleh Yoshinori Kitase. Judul ini merupakan judul permainan video pertama dalam siri Final Fantasy yang dikeluarkan untuk konsol permainan video Sony PlayStation, selain daripada menjadi judul pertama dalam siri ini yang dialihkan ke PC berasaskan Microsoft Windows, juga merupakan judul pertama sejak *[[Final Fantasy]]* NES yang dirilis dengan judul yang sama untuk Jepun dan Amerika Utara. Selain itu, judul ini juga merupakan Final Fantasy pertama yang menggunakan CGI, dengan watak-watak yang dirender penuh dan latar belakang yang diprarender.

Kisah *Final Fantasy VII* bertumpu kepada sekumpulan pemberontak yang berjuang melawan perusahaan besar yang bernama "Shinra", yang mengambil Lifestream, energi hidup planet untuk digunakan sebagai sumber tenaga. Seiring dengan berjalannya cerita, konflik-konflik bermunculan dan misi bergeser menjadi penyelamat dunia dari ancaman Sephiroth, sang pewaris Jenova.

Sebuah kejayaan keiklanan, permainan ini tetap menjadi yang paling terkenal dalam siri Final Fantasy, dan sering dicantumkan sebagai permainan RPG yang maju bukan sekadar di Jepun. Kemasyhuran judul ini menarik Square Enix untuk menghasilkan siri sekuel serta prekuelnya pada awal-pertengahan tahun 2000 di bawah judul pengumpulan "Kompilasi Final Fantasy VII". Pada bulan Mac 2006, unit jualan *Final Fantasy VII* telah mencapai lebih daripada 9,72 juta buah di seluruh dunia, angka penjualan terbaik dalam sejarah francais *Final Fantasy*.

## Gaya permainan

Seperti judul-judul *Final Fantasy* yang lain, *Final Fantasy VII* terdiri daripada tiga buah bentuk permainan: peta dunia, peta lapangan pekan dan skrin bertarung. Peta dunia merupakan model 3D, mempamerkan sebuah versi dunia fiksyen berskala kecil ringkas, yang dilalui para pemain di antara lokasi-lokasi permainan ini. *Final Fantasy VII* merupakan judul yang pertama di dalam sirinya yang mempunyai watak-watak dengan model poligon-poligon rekaan penuh, dan bukan seperti *sprite* grafik komputer rata dua dimensi. Seperti judul-judul sebelumnya, peta dunianya boleh dijejak melalui perjalanan kaki, kenderaan seperti Chocobo ataupun kapal udara, kapal selam, dan lain-lain. Pada peta-peta lapangan pula, watak-watak 3D yang boleh dikawal diarahkan menerusi latar belakang berskala kecil yang realistik, yang terdiri daripada grafik 2D yang mewakili lokasi-lokasi seperti pekan atau hutan. Skrin bertarung pula merupakan tapak yang mewakili sesuatu kawasan 3D seperti di dalam bangunan ataupun kawasan berumput, di mana para pemain mengarahkan watak-watak kawalan mereka di dalam pertarungan terhadap musuh-musuh kawalan CPU menerusi sebuah antara muka berupa sebuah menu. Walaupun watak-watak kawalan para pemain dikecilkan di dalam peta-peta, saiz mereka direka lebih realistik dan besar di dalam skrin-skrin pertarungan    

Pada tahap awal, para pemain tidak boleh meninggalkan satu-satunya bandar yang boleh dilihat pada masa itu, iaitu Midgar, namun selepas babak-babak seterusnya berlalu, beberapa bandar baru akan dibuka, memberikan lebih kebebasan kepada para pemain untuk mengembara. Pergerakan di dalam permainan *Final Fantasy VII* adalah ditentukan oleh babak-babak berskrip, justeru adegan-adegan ini tidak boleh diabaikan, dan memerlukan interaksi penuh oleh para pemain sepanjang masa untuk meneruskan permainan. Pada masa yang lain, babak-babak filem akan menggerakkan ceritanya.

### Pertempuran
Semasa babak pertempuran berasaskan giliran, permainan ini menggunakan sistem Active Time Battle (ATB) rekaan Hiroyuki Ito yang mula digunakan pada *[[Final Fantasy IV]]*. Tidak seperti siri permainan terdahulu, yang membenarkan sehingga 4-5 watak menyertai pertempuran, *Final Fantasy VII* hanya membenarkan sehingga tiga watak dalam satu kumpulan pada satu-satu masa.

Sistem kemahiran *Final Fantasy VII* menggunakan sistem materia, bebola magik yang ditempatkan di dalam slot khas di dalam senjata dan perisai, membolehkan pemain untuk menetapkan penggunaan magik, seruan dan keupayaan khas bagi setiap watak. Selain itu, materia juga boleh digunakan bersama-sama dalam beberapa cara untuk menambahkan keberkesanannya atau menghasilkan keupayaan lain.

Serangan "Desperation Attack" di dalam Final Fantasy VI dijelmakan sebagai "Limit Break". Setiap watak yang boleh dimainkan mempunyai tolok yang sentiasa diisi setiap kali menerima kecederaan di dalam perlawanan. Apabila tolok tersebut sudah penuh, watak tersebut boleh menggunakan keupayaan Limit Break, serangan khas yang menghasilkan tahap kemusnahan yang lebih bersar terhadap musuh berbanding serangan biasa, atau sekurang-kurangnya membantu kumpulan semasa pertarungan. Pereka watak serta pengarah pertempuran Tetsuya Nomura mengguna pakai bentuk termaju daripada Desperation Attacks sebagai respon kepada kebarangkalian perintah Desperation Attacks yang rendah, di mana ia hanya muncul secara rawak semasa nilai nyawa (HP) watak adalah rendah.

Nomura membuat keputusan untuk menghasilkan animasi yang lebih khusus bagi perintah seruan di dalam permainan ini, dengan tempoh melebihi seminit. Idea ini menjadi popular di kalangan peminat *Final Fantasy*, dan seterusnya ciri ini digunakan semasa pembangunan permainan siri Final Fantasy yang berikutnya. Walau bagaimanapun, sesetrengah pengkritik menganggap animasi tersebut sebagai keterlaluan.

## Plot

### Latar belakang

Latar belakang permainan ini mengikut jejak langkah *Final Fantasy VI* dengan mempersembahkan dunia dengan teknologi yang lebih maju daripada lima permainan pertama dalam siri Final Fantasy. Secara keseluruhannya, permainan ini berlatarbelakangkan teknologi dan masyarakat yang menyerupai antara zaman moden atau menghampiri fiksyen sains masa depan. Dunia *Final Fantasy VII*, secara retroaktifnya dipanggil sebagai "Gaia" tetapi dirujuk sebagai "Planet", terdiri daripada tiga benua utama. Benua Timur menampilkan bandar raya Midgar, sebuah metropolis industri yang menjadi ibu pejabat Syarikat Tenaga Elektrik Shinra, sebuah syarikat mega yang kejam dan berperanan sebagai kerajaan dunia utama. Pangkalan tentera utama Shinra, Junon, juga terletak di benua yang sama, selain sebuah ladang chocobo dan sebuah pekan kecil bernama Kalm.

Benua Barat menampilkan kawasan yang boleh dimainkan yang paling banyak, termasuklah Gold Saucer (taman tema), sebuah resort tepi pantai, serta sebuah petempatan yang dibina di kawasan yang dipanggil "Cosmo Canyon". Puak yang mendiami kanyon tersebut menegaskan kehidupan yang harmoni dengan alam sekitar serta mengambil kisah tentang keadaan planet. Petempatan mereka menampilkan sebuah balai cerap yang berfungsi sebagai pusat kajian bagi sesiapa yang mengambil bahagian dalam falsafah yang dikenali sebagai "Kajian Kehidupan Planet", satu cara hidup yang mementingkan alam sekitar serta mengajar bahawa planet mempunyai nyawanya sendiri. Benua Utara adalah benua yang banyak bersalji dan berais, dengan beberapa petempatan berkaitan dengan kerja cari gali serta kajian. Ia juga turut menampilkan sebuah resort ski. Selain itu, terdapat juga beberapa lokasi bawah laut yang hanya boleh dilalui menggunakan kapal selam. Pada musim yang sama, Sephiroth telah menduduki tempat pertama di dalam pertandingan penjahat terulung GameFAQs.

### Watak

Sembilan watak-watak yang boleh dikawal dalam *Final Fantasy VII* adalah Cloud Strife, seorang tentera upahan yang merupakan protagonis utama judul ini dan mendakwa dirinya sebagai bekas ahli Kelas 1 kepada unit SOLDIER Shinra; Aeris Gainsborough (dinamakan "Aerith" di dalam barang-barang promosi Jepun, diikuti dalam judul-judul *Final Fantasy VII* yang lain dan siri *[[Kingdom Hearts (siri)|Kingdom Hearts]]*), seorang penjual bunga yang tinggal di perkampungan setinggan di Midgar yang dikejar oleh agen-agen Shinra sejak dari kecil lagi; Tifa Lockhart, seorang pengamal seni bela diri dan rakan sejak kecil kepada Cloud yang menaruh perasaan romantik terhadapnya; Barret Wallace, seorang ketua yang bersifat terburu-buru kepada kumpulan anti-Shinra eko-pengganas kedua bergelar AVALANCHE, yang memendam perasaan dendam terhadap korporasi tersebut selepas memusnahkan kampung halamannya serta menyebabkan kematian rakan-rakan dan keluarganya; Red XIII, juga dikenali sebagai Nanaki, seekor makhluk berupa singa/anjing yang mampu bertutur yang dijadikan bahan kajian oleh saintis-saintis Shinra; Yuffie Kisaragi, seorang pencuri berpengalaman, juga merupakan seorang puteri muda Wutai, sebuah negeri  berketurunan ninja yang dikalahkan Shinra di dalam sebuah peperangan beberapa tahun sebelum bermula kisah *Final Fantasy VII*; Cid Highwind, seorang juruterbang yang bercita-cita untuk menjadi lelaki pertama di angkasa lepas telah kehilangan cita-citanya sama sekali apabila dia menghentikan lepasan roketnya untuk menyelamatkan nyawa salah seorang pembantunya, diikuti oleh penarikan semula pembiayaan Syarikat Shinra terhadap program angkasa tersebut; Cait Sith, seekor kucing yang menilik nasib, menunggang sebuah anak patung moogle magik; dan Vincent Valentine, seorang bekas ahli unit Turks Shinra yang telah dibunuh dan dihidupkan semula sebagai manusia yang kekal abadi menerusi satu pembinaan eksperimen anatomik semula.

Tiap-tiap satu watak utama judul ini telah mempunyai suatu hubungan tersendiri terhadap Syarikat Shinra di masa silam mereka, dan seterusnya tidak menyenangi atau menyimpan perasaan benci terhadap korporasi serta aktiviti-aktivitinya. Walaupun antagonis untuk bahagian pertama judul ini merupakan eksekutif Shinra, seorang lelaki penuh misteri bernama Sephiroth — pada suatu masa dahulu dikenali sebagai ahli SOLDIER terulung — muncul kembali beberapa tahun selepas kehilangannya di dalam suatu pertarungan di mana dia dianggap telah terbunuh. Dia kemudian didedahkan sebagai ancaman planet yang terbesar, mengakibatkan kedua-dua kumpulan iaitu AVALANCHE dan Syarikat Shinra untuk melindunginya, meskipun kaedah yang digunakan mereka berbeza sama sekali.

Pereka watak judul ini, iaitu Tetsuya Nomura, meluahkan perasaannya dengan mengatakan bahawa *Final Fantasy VII* mempunyai bidang grafik yang terhad, dan dengan ini, lakaran rekaannya adalah terlalu ringkas berbanding "gaya" sebenarnya. Walaubagaimanapun, dia telah menemui beberapa kaedah lain untuk meluahkan ideanya. Rekaan asal watak Cloud mempunyai rambut berwarna hitam yang disikat kebelakang yang tidak bercacak, bertujuan untuk memberi kontras terhadap rambut Sephiroth yang panjang dan berwarna perak. Untuk memberi Cloud ciri-ciri yang unik di mana melaluinya peranannya sebagai watak utama permainan itu ditonjolkan, Nomura telah mengubah rekaan Cloud di mana dia mempunyai rambut bercacak (*spiky*) selain daripada berwarna perang. Bagi rekaan watak Tifa pula, Nomura mengakui masalah yang dihadapinya di mana dia tidak dapat memilih di antara pakaian yang sesuai baginya, di antara sebuah skirt mini ataupun seluar biasa. Menerusi input daripada ahli-ahli lain dalam kakitangan reka cipta permainannya, Nomura akhirnya bersetuju memberi Tifa sehelai skirt mini gelap, dengan kontras kepada baju Aeris yang berwarna merah jambu yang hampir mencecah tanah.

Perkembangan watak Vincent daripada seorang penyelidik mengerikan kepada seorang detektif, kemudian sebagai seorang ahli kimia, dan akhirnya sebagai seorang bekas ahli Turk dengan sejarah silam yang tragik. Ia telah dijelaskan bahawa mantel merah Vincent telah ditambah sebagai simbolik kepada beban yang dipikulnya yang dikaitkan dengan kematian. Nomura telah mengatakan bahawa gaya pertarungan Cid Highwind menyerupai seorang Dragon Knight, sebuah kelas atau jenis watak yang dipilih kerana nama akhirnya adalah serupa dengan kedua-dua *Dragon Knight* sebelumnya yang juga diperkenal di dalam siri *Final Fantasy*, iaitu Ricard Highwind daripada *[[Final Fantasy II]]* dan Kain Highwind daripada *[[Final Fantasy IV]]*. 

Disebabkan populariti watak-watak *Final Fantasy VII*, sebilangan daripada mereka telah muncul sebagai watak kameo di dalam judul-judul Square Enix yang lain, yang paling menonjol merupakan judul berlawan *[[Ehrgeiz]]* dan sebuah lagi siri popular Square Enix yang seringkali memaparkan watak-watak Final Fantasy iaitu *Kingdom Hearts*. Sephiroth kekal sebagai salah satu daripada antagonis yang paing popular dalam dunia permainan video, yang diletakkan di kedudukan #1 oleh kakitangan *[[Electronic Gaming Monthly]]* di dalam senarai "Sepuluh Bos Permainan Video* mereka pada bulan Oktober 2005.

=== Jalan cerita ===
====Cakera Pertama *(Disc 1)*====
*Final Fantasy VII* bermula dengan Cloud menyertai [[AVALANCHE]] dalam serbuan di lapan buah reaktor Mako yang mengelilingi bandar Midgar. Reaktor-reaktor Mako ini dihancurkan dan kumpulan pemberontak tersebut kembali ke pangkalan mereka. Dalam misi mereka seterusnya di sebuah lagi reaktor, AVALANCHE diperangkap oleh sebuah tentera mekanikal Shinra, serta ditentangi oleh [[Watak-watak dalam Final Fantasy VII#Presiden Shinra|Presiden Shinra]] sendiri sebelum mereka boleh melarikan diri. Meskipun tentera mekanikal tersebut ditewaskan oleh mereka, letupan reaktor itu telah  mengakibatkan Cloud jatuh daripada tahap atas Midgar ke bahagian bawah yang dipenuhi populasi yang besar. Menembusi atap sebuah [[gereja]] di Sektor 5, Cloud mendarat di atas sebuah kawasan berbunga yang tebal tanpa sebarang kecederaan, di mana dia diperkenalkan kepada Aeris. Cloud bersetuju untuk bekerja di bawah Aeris sebagai pengawal peribadinya, di mana sebaik sahaja persetujuan ini dilakukan, organisasi Turks Syarikat Shinra telah tiba di tempat kejadian di diarahkan untuk menangkap Aeris.

Selepas Cloud mempertahankan Aeris daripada para penculik yang mengejar mereka, Aeris menawarkan jalan pulang ke Sektor 7. Dalam perjalanan mereka, Aeris mendedahkan bahawa teman lelaki pertamanya pernah menjadi SOLDIER Kelas 1, jawatan yang dikatakan pernah dipegang Cloud pada satu masa dahulu. Mereka berdua terserempak dengan Tifa memasuki sebuah pasar, suatu kawasan di Sektor 6 yang terkenal dengan aktiviti-aktiviti [[jenayah]], lalu menjejakinya. Selepas menceroboh masuk rumah kepada ketua penjenayah [[Watak-watak dalam Final Fantasy VII#Don Corneo|Don Corneo]], mereka bertiga mendapat tahu bahawa Shinra telah mengetahui lokasi tempat persembunyian AVALANCHE dan merancang untuk menghancurkan tahap atas di Sektor 7 dan menimpa runtuhan ke bahagian bawah kawasan tersebut. Walaupun AVALANCHE berusaha untuk menghentikan rancangan mereka, Shinra berjaya menghancurkan Sektor 7, membunuh populasi di bawahnya bersama-sama tiga orang ahli AVALANCHE. Turks akhirnya menangkap Aeris, yang kemudiannya didedahkan kepada para pemain sebagai satu-satunya ahli "[[Kaum-kaum dalam Final Fantasy VII#Ancients|Cetra]]" yang terselamat. Kaum Cetra, dijelaskan, adalah sangat rapat dan harmoni dengan planet. Justeru, Presiden Shinra percaya bahawa Aeris boleh membawanya ke alam mitos kesuburan yang dikenali sebagai *Promised Land* (secara literal bermaksud "Alam yang Dijanjikan"), yang dianggapnya mempunyai bekalan tenaga Mako yang boleh "dituainya" dengan mudah.

Ahli-ahli AVALANCHE yang terselemat-Cloud, Tifa dan Barret-menceroboh masuk ibu pejabat Shinra untuk menyelamatkan Aeris. Selepas membebaskan Aeris, Red XIII telah menyertai parti mereka, dan mereka telah melarikan diri apabila ramai pekerja, termasuklah Presiden Shinra sendiri, telah dibunuh. Apabila menemui kesan pada mayat Presiden Shinra yang ditikam oleh sebilah pedang yang panjang, Cloud mempercayai bahawa seorang lelaki bernama Sephiroth telah bangkit kembali daripada kematiannya yang telah menjadi khabar angin semata-mata. Tanggapan Cloud ini dibuktikan oleh saksi yang tidak dibunuh, mengatakan bahawa dia melihat Sephiroth membunuh Presiden Shinra dan mengatakan bahawa dia berjanji tidak akan membenarkan Shinra untuk mengambil alih Alam yang Dijanjikan. Parti Cloud kemudian mendapat tahu tentang badan makhluk bernama "[[Jenova]]" yang tidak berkepala itu, hilang semasa serangan yang dilakukan Sephiroth berlaku.

Semasa [[Rufus Shinra]], anak lelaki Presiden Shinra yang dibunuh Sephiroth mengambil alih syarikatnya, AVALANCHE sedang mengejar Sephiroth di serata planet, mempercayai bahawa rancangan Sephiroth menggunakan *Promised Land* lebih berbahaya daripada rancangan asal Shinra. Dalam proses mengejarnya, parti ALAVANCHE disertai oleh Yuffie, Cait Sith, Vincent dan Cid. Dalam pengembaraan mereka, setiap daripada ahli parti ini harus berhadapan dengan konflik peribadi daripada masa silam mereka, di mana akhirnya, rancangan sebenar Sephiroth didedahkan kepada para pemain: jika planet mereka dirosakkan dengan teruk, *Lifestream* (aliran nyawa) di dalamnya akan berkumpul di bahagian yang dirosakkan itu, dengan cubaan untuk menyembuhkan kerosakan ini. Sephiroth menjelaskan bahawa dia merancang untuk merosakkan planet ini menggunakan sihir yang berkuasa yang dikenali sebagai "[[Materia#Meteor|Meteor]]" untuk melakukan kerosakan pada tahap maksimum kepada planet, mengakibatkannya untuk mengumpul *Lifestream* untuk menyembuhkan kerosakan sebelum planet dihancurkan. Dengan bersatu dengan tenaga yang dicurahkan planrt menerusi bantuan Meteor, Sephiroth akan mendapat kuasa penuh ke atasnya. Di sebuah kuil purba binaan kaum Cetra, AVALANCHE telah cuba untuk menggagalkan rancangan Sephiroth dengan mengambil [[Materia#Black materia|Black Materia]] yang diperlukan untuk mengaktifkan Meteor, namun Sephiroth menunjukkan kekuatan misteri di hadapan Cloud, justeru memaksanya memberikan materia tersebut kepadanya.

 
Dengan kelebihan berpihak kepada Sephiroth, dan selepas memahami dengan lebih mendalam tentang keturunan sebenar dirinya di Cosmo Canyon serta memori-memori nenek-moyangnya di kuil Cetra, Aeris telah berputus untuk menghentikan Sephiroth seorang diri. Bimbang akan keselamatan Aeris, AVALANCHE mengikutnya ke bahagian [[utara]], di mana para pemain harus memasuki sebuah bandar Cetra yang purba. Selepas menjumpai Aeris [[sembahyang|bersembahyang]] kepada planet dengan memohon bantuan, Sephiroth, yang tidak dapat dikesan pada waktu itu, mula memanipulasi kelakuan Cloud sekali lagi, dan telah cuba untuk memaksanya membunuh Aeris. Cloud telah menggagalkan arahan Sephiroth, akan tetapi Sephiroth dengan sendirinya, muncul dan membunuh Aeris dengan menikamnya. Selepas mengebumikan Aeris, watak-watak yang masih kekal bernyawa berputus untuk mengalahkan Sephiroth dan membalas dendam terhadap apa yang telah dilakukannya.

====Cakera Kedua *(Disc 2)*====
Dalam bahagian ini, Sephiroth mula memanipulasi memori-memori Cloud dan memaksanya mengesyaki kesahihan mereka, menyebabkannya memikirkan bahawa dia sekadar spesimen yang dicipta daripada bahan-bahan [[genetik]] Jenova yang dihasilkan oleh [[Watak-watak dalam Final Fantasy VII#Profesor Hojo|Profesor Hojo]]. Jenova kemudiannya didedahkan kepada para pemain sebagai makhluk yang telah terdampar di planet kira-kira dua ribu tahun yang lalu, menerusi sebuah meteor. Perlanggaran ini telah membentuk sebuah kawah impak yang besar, mencederakan planet dengan dahsyat. Jenova kemudiannya muncul daripada kawah, merancang untuk meracuni setiap organisma yang hidup di planet dengan sejenis [[virus]] yang akan mengakibatkan kegilaan dan transformasi atau perubahan yang menggerunkan. Antara mangsa-mangsanya merupakan kebanyakan ahli-ahli kaum Cetra, yang didekati sendiri oleh Jenova apabila dia menggunakan teknik penyamarannya dan muncul sebagai sahabat-sahabat mereka. Dengan percubaan untuk melindungi dirinya, Planet telah mencipta gergasi=gergasi yang digelar "[[WEAPON (Final Fantasy)#Final Fantasy VII|WEAPONS]]", manakala majoriti penduduk manusia telah melarikan diri. Tetapi, sekumpulan ahli Cetra yang terselamat telah menentang dan menumpaskan Jenova, menguncinya di dalam kawah yang dicipta Jenova sendiri. Selepas itu, makhluk WEAPONS telah memasuki peringkat hibernasi untuk menunggu arahan sekiranya planet diancam pada masa akan datang. Akhirnya, peninggalan makhluk yang bergelar Jenova digali dan dijumpai oleh [[Watak-watak dalam Final Fantasy VII#Profesor Gast|Profesor Gast]], seorang penyelidik kepada Syarikat Shinra. Tanggapannya yang silap ke atas Jenova sebagai seorang Cetra, Gast diberi izin untuk melakukan eksperimen untuk mencipta Cetra secara tiruan dengan menyatukan sel-sel daripada Jenova ke dalam fetus seorang bayi yang masih dikandung seorang manusia.

Lima tahun sebelum berlakunya kejadian *Final Fantasy* terkini seperti yang dimainkan para pemain, Sephiroth telah mempelajari bahawa dia merupakan produk kepada eksperimen ini apabila menjalankan tugas di sebuah misi Shinra di Nibelheim, iaitu pekan di mana Cloud dan Tifa telah lahir dan tinggal semasa kecil. Namun, tanpa menyelidik dengan terperinci, Sephiroth menyimpulkan bahawa dia merupakan seorang Cetra yang dihasilkan daripada bahan genetik Jenova. Dengan perasaan marah membuak-buak di dalam hatinya, Sephiroth telah membakar pekan tersebut, bertujuan untuk membunuh setiap seorang daripada mereka yang telah melupakan nenek-moyangnya yang bertungkus-lumus menyelamatkan Planet apabila ianya diancam suatu masa dahulu. Menurut Cloud, dia telah berhadapan dengan Sephiroth dalam kejadian kebakaran ini, di mana sejurus selepas kejadian ini dia telah menghilangkan diri dan dianggap mati, sehinggalah dia muncul kembali di bangunan Shinra. Apabila AVALANCHE sampai ke Northern Crater (Kawah Utara), Sephiroth memberitahu Cloud bahawa dia tidak pernah berada di Nibelheim, menunjukkan imej-imej seorang SOLDIER Kelas 1 yang berambut hitam, menggantikan tempatnya di dalam memori Cloud.  

Apabila Meteor yang diseru Sephiroth sedang menuju ke Planet, Syarikat Shinra telah menumpukan perhatian mereka untuk melindungi para manusia daripada WEAPONS, yang telah mula melihat setiap organisma sebagai suatu ancaman kepada planet. Pada waktu yang sama, AVALANCHE sedang mencari Cloud, akhirnya menemuinya di sebuah pulau tropikal di mana dia telah terdampar di situ, diikuti oleh penyeruan Meteor oleh Sephiroth. WEAPONS yang bangkit telah mengakibatkan pulau itu terbelah, mendedahkan dasarnya dan menyebabkan Cloud dan Tifa jatuh ke Lifestream di bahagian dasar. Di sini, Tifa telah membina semula memori-memori Cloud dan mendapat tahu tentang sejarah silamnya yang sebenar. Meskipun para pemain mengetahui bahawa Cloud merupakan seorang manusia sebenar dan pernah berada di Nibelheim dalam serangan Sephiroth ke atas pekan tersebut, dia sebenarnya tidak pernah berjaya menyertai pasukan SOLDIER dan hanya mampu mendapat pangkat [[prebet]] sahaja, sebahagian daripada pasukan tentera Shinra. Para pemain juga didedahkan kepada "[[Zack Fair|Zack]]", iaitu lelaki yang dilihat sebelum ini, berambut hitam, juga sebagai teman lelaki Aeris yang pertama. Dalam serangan Sephiroth ke atas Nibelheim, Zack, Tifa, dan Cloud telah menentang Sephiroth di dalam reaktor Maka Nibelheim. Meskipun Tifa dan Cloud tewas kepadanya, Cloud dan Sephiroth telah mencederakan masing-masing dengan luka yang teruk. Sephiroth kemudiannya telah memotong bahagian tubuh Jenova yang tersimpan di reaktor tersebut, dan telah dihumban ke dalam Lifestream oleh Cloud sendiri, membawa kepala Jenova bersama-samanya. Terselamat daripada maut, tubuh badan bersama-sama kewarasan Sephiroth disimpan di dalam Mako di dalam kawah Jenova.

Meskipun Tifa dibawa pulang dengan selamat ke Midgar, Cloud dan Zack merupakan di antara mereka yang terselamat dan ditahan oleh Shinra, di mana mereka dijadikan cerita yang melindung peristiwa yang melibatkan kemunculan Sephiroth dan kemusnahan yang dilakukannya. Profesor Hojo telah memasukkan mereka yang terselamat ini sebahagian daripada sebuah eksperimen, di mana dia telah melakuakn beberapa peningkatan yang diberikannya kepada ahli-ahli SOLDIER. Namun, disebabkan Hojo yang tidak mengambil prosedur yang dilakukannya dengan terperinci ataupun memahami tahap mental subjek-subjeknya, setiap daripada mereka, tidak termasuk Zack, telah berada dalam keadaan [[koma]]. Hampir lima tahun kemudian, Zack telah membebaskan dirinya dan membawa Cloud bersama-samanya. Para pemain didedahkan kepada penggunaan Mako dan dan sel-sel Jenova yang diberikan kepada subjek-subjek eksperimen tersebut. Sel-sel asing yang telah memasuki tubuh Cloud telah membenarkan mindanya untuk mencipta sebuah personaliti palsu, dibina menerusi kelakuan Zack, gaya pertarungannya, dan penjelasannya ke atas kemusnahan yang dicipta Sephiroth di Nibelheim, namun ini juga membenarkan Sephiroth untuk mengubah kelakuannya. Kebolehan sel-sel ini untuk menurunkan maklumat genetik dengan membuat salinan menyebabkan Cloud mempercayai bahawa dia merupakan SOLDIER Kelas 1di Nibelheim, kerana Zack telah ditembak dan dibunuh di luar Midgar apabila dikejar tentera-tentera Shinra, hanya beberapa ketika sebelum bermulanya judul ini. Kemudian, Tifa telah menemui Cloud, yang memakai pakaian seragam tambahan Zack, dan memberi pilihan untuk bekerja bersama-sama AVALANCHE.
   
Apabila kebenaran ini didedahkan, Cloud terjaga dan menyertai kembali AVALANCHE. Para pemain mengetahui bahawa, dalam saat-saat terakhir Aeris, dia sedang menyeru sejenis sihir yang digelar "[[Materia#Holy|Holy]]" (secara literal bermaksud Suci), yang merupakan satu-satynya cara untuk menentang Meteor. Meskipun dia berjaya, semangat Sephiroth yang kental telah berjaya menghentikan sihir tersebut daripada menjadi aktif, sejak penyeruan yang dilakukan Aeris. Shinra dan AVALANCHE telah membuat keputusan untuk menghapuskan WEAPONS sebelum mereka boleh menentang Sephiroth, namun hampir setiap eksekutif Shinra dibunuh dalam proses ini. Di antaara beberapa ahli yang terselamat, iaitu [[Watak-watak dalam Final Fantasy VII#Reeve Tuesti|Reeve Tuesti]], telah mendedahkan bahawa dirinya merupakan pengawal dan tuan sebenar kepada Cait Sith. serta Profesor Hojo, yang didedahkan sebagai bapa Sephiroth. Dia menjelaskan bahawa dia dan isterinya merupakan pembantu kepada Profesor Gast, dan telah memberikan bayi yang belum dilahirkan kepadanya sebagai subjek dalam eksperimen untuk mengkaji Jenova. Kemudian, apabila Hojo ingin membantu Sephiroth untuk mendapat kawalan penuh ke atas Lifestream, AVALANCHE tidak mempunyai sebarang pilihan kecuali untuk menentang lalu membunuhnya.

====Cakera Ketiga *(Disc 3)*====
Apabila setiap ahli AVALANCHE telah selasai berhadapan dengan sejarah silam mereka serta setiap musuh ditewaskan, kumpulan ini telah mengembara menerusi kerak (mantel) planet ke bahagian tengahnya, di mana mereka telah menewaskan Sephiroth dan membebaskan Holy. Namun, disebabkan jarak di antara Meteor  dan permukaan planet yang terlalu dekat, Holy tidak mampu untuk menghancurkannya dengan sendiri. Dipilih sebagai sasaran Meteor, Midgar telah hampir musnah sama sekali oleh ribut-ribut yang melandanya menerusi Meteor. Namun, Lifestream yang dihantar oleh roh Aeris telah naik ke permukaan planet untuk membantu Holy dengan menolak Meteor keluar, membenarkan holy untuk menghancurkannya. Dalam epilog *Final Fantasy VII*, peninggalan bandar Midgar ditunjuk lima ratus tahun kemudian. Meskipun landskap bandarnya ditinggalkan oleh bekas operasi-operasi Shinra, kawasannya kini hanya dipenuhi rumput dan tumbuh-tumbuhan yang menghijau.

== Muzik ==

Runut bunyi bagi *Final Fantasy VII* adalah hasil ciptaan [[Nobuo Uematsu]]. Daripada menggunakan muzik dan kesan bunyi yang dirakam, Uematsu memilih untuk menggunakan format [[MIDI]], menggunakan [[kad bunyi|cip bunyi]] dalam PlayStation. Beliau menerangkan bahawa tujuan utama beliau memilih cara ini adalah untuk membolehkan CPU konsol untuk memproses data audio dengan lebih pantas, yang mana membolehkan CPU untuk memberi tumpuan lebih terhadap pemprosesan enjin 3D permainan serta mengelakkan daripada masa memuat yang lama. asalnya permainan ini sepatutnya menampilkan [[muzik vokal]] tetapi dibatalkan kerana limitasi pada audio rakaman. Walau bagaimanapun, terdapat juga lagu dengan suara koir iaitu lagu "[[One-Winged Angel]]".

Runut bunyi permainan ini dilancarkan dalam 4 [[cakera padat]]; satu album CD tunggal mengandungi beberapa runut terpilih daripada Runut Bunyi Asal serta tiga susunan runut terpilih, bertajuk "*Final Fantasy VII: Reunion Tracks*", dilancarkan berasingan. Satu susunan runut piano juga diperkenalkan, serta beberapa versi remix runut daripada permainan turut diterbitkan, termasuklah *Final Fantasy VII Advent Children* dan *Kingdom Hearts*.

Pada 14 September 14 2007, [[OverClocked ReMix]], sebuah laman web yang bertujuan untuk memelihara dan menggubah semula muzik permainan video, telah melancarkan satu album "tribute" Final Fantasy VII hasil permintaan masyarakat, bertajuk [[Voices of the Lifestream]]. Kompilasi ini menggubah semula kebanyakan runut yang paling popular di dalam permainan kepada pelbagai genre, seperti [[muzik rock|rock]], [[jazz]], [[muzik klasik|klasik]], dan [[elektronika]]. Album ini diterima baik oleh pelbagai laman web permainan video, pemuzik terkenal serta komposer profesional.

== Sambutan ==
*Final Fantasy VII* merupakan judul yang berjaya dari segi kritikan dan komersial, dan telah mencatatkan beberapa jualan yang tertinggi. Dalam masa tiga hari daripada tarikh keluarannya pada bulan Januari 1997 di Jepun, judul tersebut telah menjual 2.3 juta buah salinan. Popularitinya ini telah memberi inspirasi kepada beberapa penjual di [[Amerika Utara]] untuk mengubah tarikh keluaran sebenar pada bulan September untuk mengikut tuntutan pengguna terhadap judul itu.
Judul ini berjaya menjual sejumlah 330,000 buah salinan pada hari keluarannya pada hujung minggu di Amerika Utara, dan telah mencapai jualan sejumlah 500,000 buah unit kurang daripada tiga minggu. Sony kemudian mengumumkan judul tersebut telahpun menjual satu juta salinan pada benua tersebut awal bulan Disember. 

Meskipun Square telah mengumumkan bahawa *Final Fantasy VII* akan dihasilkan buat [[Sony]] dan bukannya Nintendo dan judul tersebut tidak akan berasaskan demo *Final Fantasy SGI* pada awalnya kurang disenangi peminat, judul itu terus mengekalkan dasar yang kukuh. *Final Fantasy VII* telah diletakkan di tempat kedua dalam bancian "100 Judul Permainan Video Paling Diminati Sepanjang Masa" oleh [[majalah]] Jepun *Famitsu* pada bulan Mac 2006, manakala pengguna di [[laman web]] permainan video iaitu [[GameFAQs]] telah mengundi *Final Fantasy VII* sebagai "Judul Permainan Video Paling Unggul" pada bulan November 2005.

== Media dan koleksi berkaitan ==

*Kompilasi Final Fantasy VII* merupakan format judul kepada beberapa siri permainan video dan tambahan-tambahan animasi yang dihasilkan oleh Square Enix berasaskan dunia dan sambungan *Final Fantasy VII*. Diketuai oleh Tetsuya Nomura dan Yoshinori Kitase, sirinya terdiri daripada beberapa judul yang dikeluarkan untuk beberapa sistem dan konsol, setiap daripada mereka merupakan siri tambahan kepada kisah *Final Fantasy VII*.


Meskipun bukan di bawah label *kompilasi*, dua buah novel yang dikeluarkan berdasarkan sambungan kisah *Final Fantasy VII* telah dihasilkan, manakala judul permainan video *Final Fantasy VII* ketiga untuk telefon bimbit juga telah dihasilkan. Novel pertama berjudul *Wanita Pengembara Cakerawala*. Kisahnya bertumpu kepada pengembaraan Aeris di dalam Lifestream, diikuti oleh kematiannya di tangan Sephiroth, mengambil tempat pada waktu yang sama dengan bahagian kedua *Final Fantasy VII*. Novel kedua, berjudul *Dalam Perjalanan Menuju Suatu Senyuman*, merupakan kisah yang dibahagikan kepada 3 bahagian berdasarkan kejadian sejurus selepas *Final Fantasy VII*, di mana satu bahagian diceritakan menerusi perspektif Tifa, satu daripada pula diceritakan daripada perspektif Barret, dan bahagian terakhir diceritakan oleh seorang budak lelaki bernama "Denzil", dibesarkan selepas Shinra menghancurkan Sektor 7. Akhir sekali, *Final Fantasy VII Snowboarding*, dikeluarkan di Amerika Utara pada tahun 2005, ialah sebuah judul permainan video telefon bimbit yang dibawa daripada permainan mini asalnya. Judul tersebut boleh dimainkan pada telefon-telefon bimbit seperti LG VX8000, Audiovox 8940 dan Samsung A890 dan mempunyai beberapa lagu yang berbeza berbanding judul asalnya. 

Sesetengah telah mempercayai bahawa *Kompilasi* ini turut mempunyai *remake* (ciptaan semula) judul asal *Final Fantasy VII* untuk konsol [[PlayStation 3]]. Spekulasi ini mula dalam *2005 Electronic Entertainment Expo* mengikuti keluaran [[demo teknologi]] *Final Fantasy VII*, mempamerkan adegan pembuka *Final Fantasy VII* yang dicipta semula menggunakan kemampuan grafik PlayStation 3. Demo ini dicipta oleh kumpulan Yoshinori Kitase dengan bantuan daripada Koji Sugimoto, pengatur cara utama untuk *Final Fantasy X]]*, juga oleh [[Motomu Toriyama]], dan dilengkapkan dalam satu bulan setengah, dan diulas oleh Kitase di mana adegannya belum lagi menggunakan keupayaan penuh PlayStation 3 dan boleh dihasilkan dalam kualiti yang lebih tinggi jika lebih masa diterapkan kepada penghasilannya. 

Meskipun  Yōichi Wada telah menjelaskan bahawa pertunjukkan tersebut sebenarnya sekadar demonstrasi teknologi sahaja—beberapa tanggapan muncul kepada Kitase di dalam sebuah temu ramah dalam *Final Fantasy VII Ultimania Ω*—isu Jun 2006 *Electronic Gaming Monthly' menyatakan bahawa video tersebut sebenarnya merupakan "demonstrasi kepada pembangunan *next-gen*" dalam *Final Fantasy VII*. Satu kenyataan rasmi daripada Square Enix muncul kemudiannya, mengatakan bahawa syarikat mereka tidak pernah sama sekali mengumumkan projek seperti ini. Kaz Hirai, meneruskan khabar angin ini, mengatakan di Galeri *Final Fantasy VII 10th Anniversary* di Tokyo: "Tahniah kepada 10 tahun yang unggul! Nantikan yang terbaik".

Di Parti Square Enix pada bulan Mei 2007, Suntory telah mendedahkan sejenis minuman iaitu "*Final Fantasy VII* Potion", dihasilkan untuk menyambut ulang tahun ke-10 *Final Fantasy VII*. Minuman tersebut merupakan produk edisi terhad. Ahli-ahli Kotaku telah membandingkannya kepada minuman Dekavita C, sejenis minuman sitrus Suntory, dan rasanya adalah lebih baik berbanding "Potion ''Final Fantasy XII''".

## Lain-lain
* Musuh Diamond Weapon hanya dapat dihadapi dalam pertarungan di *Final Fantasy VII* terbitan Amerika Utara dan terbitan Antarabangsa. Pada *Final Fantasy VII* terbitan Jepun, ketika pemain mendekati Diamond Weapon maka langsung muncul *video* Diamond Weapon menghancurkan bandar Midgar.
* *Final Fantasy VII*, secara urutan penerbitan, adalah siri Final Fantasy kedua yang tidak mengusung tema unsur kristal dalam jalan ceritanya. Permainan pertama yang tidak mengusung tema unsur kristal adalah *[[Final Fantasy VI]]*, atau *Final Fantasy III* terbitan Amerika pada konsol SNES.

## Rujukan
### Nota kaki

## Pautan luar

* Laman rasmi Square Enix yang memuatkan maklumat "Final Fantasy VII".
* Terjemahan dari ''Final Fantasy VII Ultimania Ω''
* Terjemahan novelet ''Final Fantasy VII'' 
* Panduan strategi ''Final Fantasy VII'' di StrategyWiki